
In urma examinării propunerii legislative privitoare la impunerea veniturilor realizate din închirierea de bunuri imobile, în şedinţa din data de 23 aprilie 1997,  comisia a hotărât că aceasta nu poate fi acceptată şi propune Plenului respingerea din următoarele considerente:


1. Propunerea legislativă prevede micşorarea veniturilor bugetului de stat fără să se prevadă mijloacele necesare acoperirii golurilor de venituri, fapt ce contravine art.10 din Legea nr.72/1996 privind finanţele publice;


2. Guvernul are în atenţie elaborarea unui proiect de lege privind impunerea veniturilor realizate din închirierea de bunuri imobile care să intre în vigoare începând cu 1 ianuarie 1998 (impozitul având caracter anual, iar la elaborarea bugetelor locale pe anul 1997 s-au avut în vedere venituri din acest impozit). Propunerea prezentei iniţiative legislative urmează să fie luată în considerare la momentul elaborării proiectului de Lege respectiv.

